9. pielikums

Fundamentālo un lietišķo pētījumu 2020. gada zinātnieku individuālo projektu iesniegumu atklātā konkursa nolikumam (07.09.2020.)

**Līgums**

**par fundamentālo un lietišķo pētījumu projekta īstenošanu un finansēšanu**

Rīgā, 20--. gada \_\_.\_\_\_\_\_\_\_ Nr. \_\_/\_\_

**Latvijas Zinātnes padome**, kuru uz ------ pamata pārstāv tās direktors \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Padome), no vienas puses, un

, \_\_\_\_\_\_\_\_\_\_\_\_ [*Zinātniskā institūcija*], uz ------ *[normatīvais akts]* pamata pārstāv tās -------- *[Vārds, Uzvārds]* (turpmāk – Projekta īstenotājs) un projekta Nr.\_\_\_\_ „\_\_\_\_\_\_\_\_\_\_\_\_\_” *[Nosaukums]* (turpmāk – Projekts) vadītājs \_\_\_\_\_\_\_\_\_ *[Vārds, Uzvārds]* ------------- (turpmāk – Projekta vadītājs), no otras puses un turpmāk abas puses kopā sauktas „Puses”,

saskaņā ar Ministru kabineta 2017.gada 12.decembra noteikumu Nr. 725 „Fundamentālo un lietišķo pētījumu projektu izvērtēšanas un finansējuma administrēšanas kārtība” (turpmāk – MK noteikumi) 31.punktu,

atbilstoši Padomes 2020.gada \_\_\_.\_\_\_\_\_\_ apstiprinātajam Fundamentālo un lietišķo pētījumu 2020. gada zinātnieku individuālo projektu iesniegumu atklātā konkursa nolikumam (turpmāk – Konkursa nolikums),

pamatojoties uz 2020. gada \_\_\_. \_\_\_\_\_\_\_ Padomes lēmumu Nr. par Projekta finansēšanu (turpmāk – Padomes lēmums),

noslēdz sekojošu līgumu (turpmāk – Līgums):

**1. Līguma priekšmets**

* 1. Padome Projekta īstenošanai piešķir Projekta īstenotājam valsts budžeta līdzekļus --------.00 EUR (\_\_\_\_\_\_\_\_*euro* 00 centi) (turpmāk – Finansējums) apmērā un Projekta īstenotājs atbilstoši Latvijas Republikas normatīvo aktu prasībām, Konkursa nolikumam un Līgumam īsteno Projektu saskaņā ar Projekta iesniegumu (pielikums Nr. 1), kas ir Līguma būtiska un neatņemama sastāvdaļa.
  2. Projekta īstenošanas uzsākšanai Padome pārskaita Projekta īstenotājam avansa maksājumu, kas ir līdz 30 (trīsdesmit) procentiem no Finansējuma (turpmāk – Avanss)

**2. Līguma izpildes un norēķinu kārtība**

2.1. Projekta īstenošanai Padome veic maksājumus Projekta īstenotājam no Izglītības un zinātnes ministrijas valsts budžeta programmas 99.00.00 “Līdzekļi neparedzētiem gadījumiem izlietojums” (2020. gadā) un apakšprogrammas 05.01.00 “Zinātniskās darbības nodrošināšana” (2021. gadā).

2.2. Projekta īstenotājs ar Padomi saskaņo Finansējuma sadalījumu Projekta īstenošanas periodam (pielikums Nr.2) (turpmāk – Finansējuma sadalījums).

2.3. Padome ieskaita Avansu un pārējo Finansējumu Projekta īstenotāja Valsts kases kontā, kas norādīts Līguma rekvizītu daļā, atbilstoši Finansējuma sadalījumā projekta īstenošanas periodam (pielikums Nr. 2) norādītajam.

2.4. Projekta īstenošanas termiņš ir 13 mēneši, laikā no \_\_\_\_.gada \_\_\_. \_\_\_\_\_\_ līdz \_\_\_\_.gada \_\_\_\_. \_\_\_\_\_\_.

2.5. Projekta īstenošanas ietvaros izmaksu attiecināmais periods sākas ar Padomes lēmuma pieņemšanas dienu.

2.6. Projekta īstenotājs bez saskaņojuma ar Padomi, var veikt izmaiņas atsevišķā budžeta finansēšanas klasifikācijas kodā līdz 20% (ieskaitot) un izmaiņas Projekta zinātniskās grupas sastāvā līdz 50% (ieskaitot), nepalielinot Finansējuma apmēru. Finansējuma izmaiņas norāda Finanšu pārskatā par fundamentālo un lietišķo pētījumu projekta īstenošanu (pielikums Nr.7) (turpmāk – Finanšu pārskats) un pievieno Finanšu pārskatam pamatojumu “Izmaiņas projekta budžetā” (pielikums Nr.3), ņemot vērā Projekta iesnieguma A daļas “Vispārīgā informācija” 4. nodaļu “Projekta budžets”. Ja izmaiņas Projekta zinātniskās grupas sastāvā ir lielākas par 50%, Projekta īstenotājs tās norāda “Izmaiņas zinātniskajā grupā” (pielikums Nr.4), ņemot vērā Projekta iesnieguma (pielikums Nr.1) A daļas “Vispārīgā informācija” 2. nodaļu “Zinātniskā grupa”, un saskaņo ar Padomi.

2.7. Projekta īstenotājs var lūgt Padomi izdarīt izmaiņas atsevišķā budžeta finansēšanas klasifikācijas kodā līdz 30% (ieskaitot), nepalielinot Finansējuma apmēru. Iesniegumam par izmaiņām atsevišķā budžeta finansēšanas klasifikācijas kodā pievieno informāciju, kas pamato šajā punktā minēto izmaiņu nepieciešamību, kā arī Projekta īstenotāja parakstītu Vienošanos par grozījumiem Projekta budžetā (pielikums Nr.5).

2.8. Projekta īstenotājs dokumentus par nepieciešamajām izmaiņām Projekta budžetā iesniedz saskaņošanai Padomē ne vēlāk kā 5 (piecas) darbdienas pirms Finanšu pārskata iesniegšanas.

2.9. Projekta īstenotājs sedz visus izdevumus, kas radušies Projekta īstenošanas gaitā, par tik, par cik ir ir pārsniegts Finansējums.

2.10. Projekta īstenotājs Finansējumu izmanto atbilstoši Līgumam, Projekta iesniegumā norādītajam mērķim un uzdevumu izpildei.

2.11. Projekta īstenotājs izmanto Finansējumu Konkursa nolikuma 18.punktā noteikto attiecināmo izmaksu segšanai. Neattiecināmās izmaksas Projekta īstenotājs sedz no saviem līdzekļiem.

2.12. Ja Projekta īstenotājs ar Projekta vadītāju pilnībā īstenojis Projekta mērķi un uzdevumus un nav izlietojis visu Finansējumu, Projekta īstenotājs neizlietoto Finansējuma daļu pārskaita atpakaļ Padomes Valsts kases kontā, kas norādīts Līguma rekvizītu daļā.

2.13. Padomei ir tiesības pieprasīt Projekta īstenotājam atmaksāt daļēji vai pilnībā Finansējumu MK noteikumu 35.punktā, 40.2. un 48.2.apakšpunktā un 57.punkta otrajā teikumā noteiktajā gadījumā, kā arī tad, ja Projektu izbeidz pēc Projekta vadītāja un Projekta īstenotāja pieņemta lēmuma.

**3. Darba nodošanas un pieņemšanas kārtība**

3.1. Projekta īstenotājs atbilstoši Konkursa nolikumam Nacionālās zinātniskās darbības informācijas sistēmā (turpmāk – Informācijas sistēma) iesniedz:

3.1.1.  Finanšu pārskatu - 1 (viena) mēneša laikā par iepriekšējo saimniecisko gadu (saimnieciskais gads sākas 1. janvārī un beidzas 31. decembrī). Finanšu pārskatu aizpilda un apstiprina Informācijas sistēmā;

3.1.2. Projekta noslēguma zinātnisko pārskatu (pielikums Nr.8) (turpmāk - Noslēguma zinātniskais pārskats) - 1 (viena) mēneša laikā no Projekta īstenošanas pabeigšanas dienas.

3.2. Iesniedzot Noslēguma zinātnisko pārskatu, ja Projekta īstenošanas laikā iegūtais rezultāts ir zinātniska publikācija, kura apstiprināta publicēšanai, taču nav publicēta, Projekta iesniedzējs iesniedz arī izdevēja apliecinājumu par pieņemšanu publicēšanai.

3.3. Projekta īstenošana ir pabeigta dienā, kurā Padome ir parakstījusi Pieņemšanas un nodošanas aktu par fundamentālo un lietišķo pētījumu Projekta īstenošanu (pielikums Nr.6).

**4. Pušu tiesības, pienākumi un atbildība**

4.1. Projekta īstenotājs un Projekta vadītājs īsteno Projektu saskaņā ar Līgumu un ir atbildīgi par Finansējuma mērķtiecīgu un efektīvu izmantošanu Projekta mērķa sasniegšanai un uzdevumu izpildei.

4.2 Ja Projekta iesniegumā ir paredzēts sadarbības partneris, Projekta īstenotājam ir pienākums noslēgt sadarbības līgumu ar sadarbības partneri un iesniegt to Padomei.

4.3. Projekta īstenotājs, Projekta vadītājs apņemas sniegt patiesu informāciju visā ar Projekta īstenošanu saistītajā dokumentācijā, tai skaitā par Noslēguma zinātniskajā pārskatā un Finanšu pārskatos sniegtās informācijas patiesumu un atbilstību Projekta īstenošanai.

4.4. Projekta īstenotājs un Projekta vadītājs Projekta īstenošanas laikā apņemas:

4.4.1. veikt Projekta uzdevumu izpildi saskaņā ar Projekta iesniegumā norādīto, ievērojot Latvijas Republikas normatīvos aktus;

4.4.2. izmantot Finansējumu Projekta īstenošanas nodrošināšanai saskaņā ar Finansējuma sadalījumu Projekta budžetā un Projekta iesniegumā norādīto, ievērojot Latvijas Republikas normatīvos aktus;

4.4.3. ne vēlāk kā 10 (desmit) darbdienu laikā, informēt Padomi par jebkurām esošām vai nākotnē iespējamām izmaiņām Projekta realizācijā, Finansējuma izmantošanā un Līguma izpildē;

4.4.4. pēc Padomes pieprasījuma sniegt visu nepieciešamo informāciju par Projekta īstenošanas gaitu, Finansējuma izmantošanu un Projekta iesniegumā plānoto darbu izpildi;

4.5. Projekta īstenotājs un Projekta vadītājs ar Finansējumu apmaksātajās publicēšanās un Projekta rezultātu izplatīšanas un publicitātes aktivitātēs (izņemot konferenču tēzes līdz vienai lapaspusei) nodrošina informācijas sniegšanu par Finansējuma avotu, norādot norādot fundamentālo un lietišķo pētījumu programmas un projekta nosaukumu, kā arī attiecīgā projekta numuru un fundamentālo un lietišķo pētījumu programmas logo.

4.6. Projekta īstenotājs ir atbildīgs par Projekta materiāltehnisko un saimniecisko nodrošinājumu, Finansējuma izlietošanas uzskaiti, Projekta izpildes dokumentācijas noformēšanu un iesniegšanu Padomei Līgumā un Latvijas Republikas normatīvajos aktos noteiktajā kārtībā.

4.7. Ja Projekta īstenotājs nepilda Līgumā noteiktās saistības, Padome ir tiesīga apturēt turpmāko Projekta vai tā daļas finansēšanu, iesniedzot Projekta īstenotājam motivētu finansēšanas turpināšanas atteikumu, norādot laiku un nosacījumus, kas Projekta īstenotājam izpildāmi Finansējuma atsākšanai. Ja nosacījumi netiek izpildīti norādītajā laikā, atbilstoši MK noteikumu 40.2.apakšpunktam Padome vienpusēji lauž Līgumu ar Projekta īstenotāju.

4.8. Projekta īstenotājs apņemas iesniegt un uzrādīt Padomei vai tās pilnvarotām personām, tai skaitā ekspertiem, kuri izvērtē Noslēguma zinātnisko pārskatu, revidentiem un Projekta sekretāram visu uz Projektu attiecināmo dokumentāciju, ko tie uzskatīs par nepieciešamu un pieprasīs no Projekta īstenotāja un sadarbības partnera (ja attiecināms). Padome ir tiesīga jebkurā brīdī iepazīties ar Projekta īstenošanas gaitu un nosūtīt savas pilnvarotās personas uz Projekta īstenošanas vietām.

4.9. Projekta īstenotājs apņemas 3 (trīs) gadu periodā pēc Projekta īstenošanas pabeigšanas iesniegt Padomei informāciju par Projektā iegūto zināšanu un rezultātu izplatību un ietekmi.

4.10. Puses nevar vainot par ar Līgumu uzņemto saistību nepildīšanu, ja to izpildi kavē nepārvaramas varas apstākļi, par kuru tiek atzīts notikums, kas atbilst šādiem nosacījumiem:

4.10.1. no kura nav iespējams izvairīties un kura sekas nav iespējams pārvarēt;

4.10.2. kuru Līguma slēgšanas brīdī nebija iespējams paredzēt;

4.10.3. kas nav radies Puses vai tās kontrolē esošas personas rīcības dēļ;

4.10.4. kas padara saistību izpildi ne tikai apgrūtinošu, bet neiespējamu.

4.11. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Līguma saistību izpilde tiek apturēta uz laiku, kādā pastāv minētie apstākļi. Ja nepārvaramas varas apstākļi turpinās ilgāk par 3 (trīs) mēnešiem, Padome ir tiesīga pieņemt lēmumu par Līguma izbeigšanu, par to rakstveidā paziņojot Projekta īstenotājam.

**5. Intelektuālā īpašuma tiesības**

5.1. Projekta īstenošanā radītais intelektuālais īpašums, kas minēts Zinātniskās darbības likuma 39.¹ pantā, ir Projekta īstenotāja un sadarbības partnera/-u (ja tāds ir un ja sadarbības līgumā nav noteikts citādi) īpašums, ievērojot, ka tas tiek uzturēts un izlietots atbilstoši MK noteikumu 2.9. apakšpunktam.

5.2. Projekta īstenotājs nodrošina iegūto rezultātu pieejamību Informācijas sistēmā.

**6. Noslēguma jautājumi**

6.1. Līgums stājas spēkā no tā abpusējas parakstīšanas dienas un ir spēkā līdz saistību galīgai izpildei vai līdz brīdim, kad Padome MK noteikumos noteiktajos gadījumos vienpusēji izbeidz Līgumu, vai kad Padome saskaņā ar Līgumu paziņo par tā izbeigšanu saistībā ar nepārvaramas varas apstākļu iestāšanos.

6.2. Līguma pielikumi, kā arī abpusēji parakstīts pieņemšanas nodošanas akts ir Līguma neatņemamas sastāvdaļas.

6.3. Puses apliecina, ka gadījumos, kad Līguma izpildē tiks apstrādāti personas dati (turpmāk-apstrāde), tie apstrādē ievēros fizisko personu datu aizsardzības tiesiskā regulējuma prasības, tajā skaitā tikai nolūkā, kas saistīts ar šā Līguma saistību izpildi. Līgumā minēto personu dati tiks apstrādāti tikai ar Projekta īstenošanu nepieciešamajām darbībām tā īstenošanas laikā un pēc tam monitoringa vajadzībām. Datu apstrādi veiks Padome. Šādā gadījumā Puses paraksta vienošanos par personas datu apstrādi, kurā norāda personas datu apstrādes priekšmetu, nolūku, ilgumu, datu subjektu kategorijas, personas datu apstrādes veidus, Pušu pienākumus un tiesības u.c. nepieciešamos jautājumus, un ko pievieno līgumam kā pielikumus

6.4. Jebkuras domstarpības un strīdus, kas varētu rasties starp Pusēm Līguma izpildes gaitā, Puses risina savstarpēju sarunu ceļā, protokolējot tās. Ja 10 (desmit) darbdienu laikā netiek parakstīta vienošanās par strīda atrisināšanu, tad strīds tiek risināts Latvijas Republikas normatīvajos aktos noteiktajā kārtībā.

6.5. Līguma grozījumus un papildinājumus Puses noformē rakstveidā, kas ar to parakstīšanas dienu kļūst par Līguma neatņemamām sastāvdaļām.

6.6. Līgums sastādīts uz \_\_\_ lapām ar 8 pielikumiem un parakstīts divos oriģināleksemplāros ar vienādu juridisku spēku, katrai Pusei – pa vienam eksemplāram

**7. Padomes un izpildītāju rekvizīti**

7.1. Padomes adrese un rekvizīti:

**Latvijas Zinātnes Padome**

Reģ. Nr.: 90000048222

Adrese: Zigfrīda Annas Meierovica bulvāris 14 -12, Rīga, LV-1050.

Banka - VALSTS KASE

Konta Nr.: LV50TREL215017202800B

7.2. Projekta īstenotāja adrese un rekvizīti:

*[Zinātniskā institūcija]*

Reģ. Nr.

Adrese:

Banka - VALSTS KASE

Konta Nr.

7.3. Projekta vadītāja informācija:

Personas kods

Telefona Nr.

E-pasta adrese

|  |  |  |
| --- | --- | --- |
| PADOME  \_\_\_\_\_\_\_\_\_\_\_\_\_ |  | PROJEKTA ĪSTENOTĀJS  *(Zinātniskā institūcija)*  \_\_\_\_\_\_\_\_\_\_\_\_\_  PROJEKTA VADĪTĀJS  \_\_\_\_\_\_\_\_\_\_\_\_\_ |